Senteret åpnet i 1985, og var da landsdelens største, og det første kjøpesenteret i regionen. Opprinnelig var dette første byggetrinn, og det var planlagt et andre byggetrinn. Byggetrinn to skulle inneholde kino, servicebygg, handel og hotell. Byggetrinn to ble aldri realisert, men på 1990-tallet ble store deler av senteret ombygd, og blant annet ble deler av glasstaket tettet igjen.